(TAMURT)- Ulhim: sseqsi-yi-d, ur teffreY ara fell-ak, ayen Yef tebYiḍ ak-id-ǧawbeY fell-as.
-Bulla: d acu n tḥilett* i tessexdameḍ akken ad tkecmeḍ, ad tesseYwuḍ ul n wemdan mbla lameṛ n bab n txelqit?
-Ulhim: ur tufiḍ d acu nezmer at-nexdem mbla lameṛ n Sidi Ṛebbi, maca ilaq-aY a neddu si tmuYli i tarwa n Sid nneY Adem, a ten-wehhi ar txessaṛt-nsen.
-Bulla:s wacu imrigen* i tent ttnaYem?
-Ulhim: nettnaY-iten s irumsa nsen*. Nesnernay beqqu n tḍeffi-nsen akked affaz*, nessaYay, nessenkar beqquwat n zzhu n dunnit. Nettḍeggir fell-asen aYemYum n ṭaylal akken ad ruḥen di lYerq n tirga-nsen mara ili-n Yeflen. Nessedhuy-iten s tẓallit, nreddem-iten s ssikṛat-nsen. Nessendag deg ulawen-nsen laeqel n uṛaY d wedrim d lekdubat ak d cchadat n ẓẓur. Neggar deg ulawen-nsen diYen lkerh d tismin d nnḥas. Ar lawliyat, nettwellih-asen agim* n tmuYliwin alamma nessaweḍ aten-nessibeed deg ubrid n lxiṛ i yessaramen di dueat ttawḍen mara ẓallen s lxiṛ ak d lehna i zerreen i lxiṛ.
– Bulla: ma tekkateḍ mgal lawliyyat, =atan fehmeY-ak-in, maca acuYer txeddmeḍ ḍerr i watmaten-ik, d iqeddacen-ik, d ixemmasen-ik, d ikaffriwen-ik?
-Ulhim: ur tnadiY ara yihwah, maca akken ad ddun yid-i ar ǧahennama i taranfa*. Ulumaena, Sidi Ṛebbi a yi-d-ittwali, imdanen ilhan, sut ul yeṣfan, ur zmireY ara a ten-kellexeY s tḥerci neY lqewwa inu fell-asen. TtafeY lebYi-w s wid d tid Yur zgan d imcuḥna, d imyusamen, d imenhas, d wid Yef rewlen ineYlas* ilhan. Akken ibYu yili, ulac amdan mara s-d-tellint wallen ar dunnit agi ur t-neseedday ara di temeaṣṣert u at-nennaYeY.
– Bulla: amek ara ḥeqqeY af ayen d-nniḍ akk-a ma mačči d iserrifen?
– Ulhim: d tidett af ayen d-nniḍ, tban akken a tt-id-sbeggeneḍ. Ini-d ma tumneḍ d nekk i ymeqqeṛen u ileqqawi af Eisa-k?
-Bulla: mdah, ayagi dayen ur nella-ara !
-Ulhim: ihi, amen neY qim ! Nekk wwḍeY-t imi d amdan i yga. WwteY akken as-rẓeY ṛemḍan imi t-yuY lḥal di tlemmast n unezruf*. DYa, a Bulla, Eisa iga d amdan u d Ṛebbi?
-Bulla: ruḥ ak-yexzu Ṛebbi ! Aeni i kečč iwumi ar d leYteY amek illa Imceggae n babatneY wa ak slemdeY d acu-t Sidna Eisa?
-Ulhim: ay awessar, aseqsi inu, Yur-s azal meqqer. Ilaq-iyi ad issineY kan anwa-t Eisa yagi.
-Susemm ! I s-yenna wemṛabeḍ.
-Aṛuḥani daYen yenna:Ihi, anef-iyi ad lhuY d ccYel-iw. Iwweḍ-d lawan ad xedmeY taseYleft Yef wid d-ttwamṛeY ar dagi. UgadeY amma ad awḍeY d amesgani* ar tẓallit !
-Bulla: s lqedra n tmegdalt n umitag a tteqqimeḍ deg umekkan anda k-tuY, ad tuYaleḍ ar ṣṣifa-k nni tamezwarut i s-id-baneḍ, u ad id-rreḍ s tidett af iseqsiyen meṛṛa ar ak-in fkeY !
Amawal
taranfa: éternité
affaz: luxe
aneYlus: ange
anezruf: desert
amesgani: attentiste
Hand Berkouk
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bam_Latn fra_Latn sag_Latn cat_Latn swh_Latn deu_Latn